Операция „Зоненблуме“
Операция „Зоненблуме“ (, в превод: "Операция Слънчоглед") е дебаркирането и разгръщането на германските войски в Либия през февруари 1941 г., в хода на Втората световна война. Непосредствената цел на Вермахта е да подкрепи италианската армия, застрашена от пълен разгром след операция Компас. Следващите планове включват нападение на Египет и овладяване на стратегически важния Суецки канал. Бойните действия в Северна Африка се проточват до май 1943 г.